**Delavska ulica**

Stanovalci Delavske ulice 16 in 18 so nam v preteklosti večkrat sporočili, da se v proizvodnih objektih, ki mejijo na njihovo lastnino, izvajajo dejavnosti, ki povzročajo tresljaje in ki puščajo vidne poškodbe na njihovem objektu. Stanovalce smo seznanili, da Mestna občina Celje nima tovrstnih nadzornih pristojnosti in da je v skladu z zakonodajo za nadzor na področju urejanja prostora in naselij, graditve objektov in izvedbe gradbenih konstrukcij ter izpolnjevanja bistvenih zahtev za objekte, pristojen Inšpektorat Republike Slovenije za okolje in prostor.

Na tem območju je Inšpektorat RS za okolje zaradi prijav stanovalcev izvedel več inšpekcijskih nadzorov. Ker sta se poročili o meritvah hrupa, ki sta jih izvedla podjetje Kova, d. o. o, in podjetje Sieko, d. o. o., razlikovali, je inšpektorat julija lani prosil Agencijo RS za okolje (ARSO), naj obe poročili pregleda. ARSO na prošnjo ni odgovoril, zato ga je Mestna občina Celje marca letos ponovno pozvala, naj pregleda poročili o meritvah hrupa pregleda. Odgovora do danes še nismo prejeli.

Na Delavski ulici gre za kompleksno problematiko, saj se stanovanjski objekt neposredno stika z območjem industrije. Prostorska umestitev stanovanjskega objekta pa ima zgodovinsko osnovo. Za svoje samske delavce ga je zgradil industrialec Westen. Ta podatek je pomemben za razumevanje pojavnosti stanovanjske rabe znotraj industrije, kar sicer ni v skladu z današnjimi načeli prostorskega načrtovanja.

Objekt je zavarovan kot kulturna dediščina, vendar je slabo vzdrževan. V zadnjem času je bilo na njem izvedenih več neustreznih posegov (menjava originalnega stavbnega pohištva…)